**Forskrift om skulereglar for grunnskulen i Sula kommune**

Skulereglane er felles for alle dei kommunale skulane i Sula kommune.

Skulane kan i tillegg vedta eigne reglar som gjeld for den enkelte skule, men desse kan ikkje stå i motstrid til forskrift om skulereglar for grunnskulen Sula kommune, eller paragrafane i [Opplæringslova](https://lovdata.no/lov/2023-06-09-30).

Skulereglane skal gjerast kjent for elevane og foreldre/føresette. For å sikre elevane sine rettar, har skulen ansvar for at den informasjonen elevane får om skulereglane er tilpassa deira alder og modning.

*Heimel:*

Denne lokale forskrifta er heimla i § 10-7 i [lov om grunnskoleopplæringa og den vidaregåande opplæringa (opplæringslova)](https://lovdata.no/dokument/NL/lov/2023-06-09-30/KAPITTEL_4-1#%C2%A710-7) Vedteke av Stortinget i 9.juni 2023, og gjeldande frå 01.08.2024.

Skulereglane er fastsett av kommunestyret i Sula kommune 20.03.2025

 ***§ 1. Formål***

Skulereglane skal bidra til å fremje helse, trivsel og læringsutbytte for alle elevar. Skulereglane skal legge grunnlaget for at elevane viser respekt og tek eit medansvar for eit trygt og godt læringsmiljø. Skulereglane skal fremje skuledemokratiet, og gi tydelege rammer for elevane sine rettar og plikter i tillegg til det som er fastsett i lov eller på annan måte.

Skulen skal samarbeide med eleven og dei føresette i arbeidet for å nå måla.

***§ 2.Verkeområde***

*For kven gjeld reglane*:

Skulereglane gjeld for alle dei kommunale skulane i Sula.

*Kva inneheld skulereglane:*

Skulereglane innheld reglar om orden og oppførsel, reglar om tiltak som skal kunne nyttast når elevar bryt reglementet og reglar om framgangsmåte når slike saker må handterast.

*Kvar og når gjeld reglane:*

Skulereglane gjeld for elevane i skuletida på skulens område, på alternative læringsarenaer, skuleturar, ekskursjonar og andre aktivitetar i skulen sin regi. Reglane gjeld også utanfor skuletida ved bruk av skulen sine digitale løysingar.

Skulereglar gjeld også på skulevegen, og brot på reglane vert handtert i samarbeid med føresette når skulen vert kjend med saka.

Skulereglane rammer inn korleis skuledemokratiet skal ivaretakast.

**§ 3. Eleven sin rett til å bli høyrd, eleven sitt beste**

Omsynet til eleven sitt beste skal ligge til grunn for alle saker som blir handsama etter denne forskrifta. Skulen skal ivareta elevane sin rett til å bli høyrd, slik at eleven si meining og medverknad er sentral.

For å oppfylle retten til å bli høyrd må elevane få nødvendig og alderstilpassa innformasjon.

**§ 4. Organisering av skuledemokrati**

Skulane i Sula skal som eit minimum, ha elevråd som er valt av elevane ved skulen, eit arbeidsutval som er vald av foreldra på skulen (FAU) og samarbeids- og skulemiljøutval. [Opplæringslova §10-5 organisering av skuledemokrati](https://lovdata.no/lov/2023-06-09-30/%C2%A710-5).

Elevrådet skal vere samansett av elevane frå dei ulike trinna. Som eit minimum skal det vere ein representant frå kvart av trinna på 5.-10. trinn. Skulen fastsett nærare retningslinjer for val på eigen skule som for eksempel antall representantar frå kvart trinn, samt om 1.-4. trinn også skal delta i elevrådet.

Skulane kan i tillegg vedta eigne reglar som gjeld for den enkelte skule, men desse kan ikkje stå i motstrid til forskrift om skulereglar for grunnskulen i Sula kommune, eller paragrafane i opplæringslova.

Etter medverknad frå elevar og føresette er det rektor som fastsett lokale skulereglar

**§ 5. Elevane sine rettigheiter**

Som elev har du rett til å bli møtt med respekt og omtanke av både vaksne og medelevar på skulen. Retten omfattar også at skulemiljøet skal vere trygt, godt og fremje helse og utvikling.

*Du som elev har rett til:*

* Å ha det trygt og godt på skulen og på skulevegen
* Å bli møtt med tillit og respekt både frå medelevar og den vaksne på skulen
* Å få seie meininga di og bli lytta til
* Å få delta i skuledemokratiet og få vere med å påverke din eigen skulekvardag
* Å få god og tilpassa opplæring
* Å få vite kva konsekvensar det får for deg om du bryt reglane på skulen
* Å få hjelp om du strevar med å komme på skulen, delta aktivt i opplæringa eller om du slit med å følgje reglane på skulen

Alle som arbeider på skulen skal følgje med på skulemiljøet og har aktivitetsplikt for å sikre skulemiljøet til deg som elev.

***§ 6.Reglar for orden***

Dette er pliktene dine som elev på skulen

*På skulen skal du*

* Møte i rett tid til undervisninga og til avtalar
* Gjere oppgåvene du får og levere arbeid i rett tid
* Ha med det utstyr du treng og ha orden på skulesakene dine
* Bidra til å halde skulen sitt område både inne og ute ryddig og reint
* følge reglar som gjeld for skulen sitt utstyr (blant anna digitalt utstyr)
* Ikkje nytte mobil og smartklokke i skuletida

(unntak for bruk av mobil og smartklokke i skuletida er regulert i anbefalingane frå Utdanningsdirektoratet) [Våre anbefalinger | udir.no](https://www.udir.no/regelverk-og-tilsyn/skole-og-opplaring/anbefalinger-for-mobilbruk-og-smartklokker-i-skolen/anbefalinger/)

Retningslinjene for bruk av mobiltelefon og smartklokke, med ringe- og meldingsfunksjon ligg i eiga rutine i Sula kommune (vedlegg 1)

**§ 7. Reglar for oppførsel**

Vi forventar at du som elev skal bidra til å skape eit trygt og godt læringsmiljø for alle gjennom god oppførsel.

*På skulen skal du*

1. Vise omsyn og respekt for medelevar, lærarar og andre tilsette
2. Du skal bidra til å skape eit godt læringsmiljø for medelevar
3. Rette deg etter beskjedar frå skulen sine tilsette
4. Praktisere nettvett og digital dømmekraft
5. Vise respekt for skuleutstyr og andre sin eigedom
6. Ta del i opplæringa og ikkje forlate skuleområdet utan lov

*Oppførsel som ikkje er akseptert i skulen*

1. Utsette andre for krenkande ord eller handlingar som mobbing, diskriminering, rasisme, utestenging, vald eller trugslar om vald. Dette gjeld også kjønnsrelatert trakassering og religiøs trakassering.
2. Jukse ved prøver eller i anna skulearbeid. Eksempel på juks er å bruke ulovlege hjelpemiddel, samarbeide med andre utan lov eller bruke andre sitt arbeid som sitt eige
3. ta med, bruke eller selje snus, tobakk eller rusmidlar på skulen
4. ta med eller bruke gjenstandar som kan nyttast til å skade personar, bygningar eller inventar.
5. å bruke klesplagg som heilt eller delvis dekker ansiktet i opplæringssituasjonar, leksehjelp og SFO jf. [opplæringslova § 27-2](https://lovdata.no/lov/2023-06-09-30/%C2%A727-2)

***§ 8.Vurdering i orden og oppførsel***

Grunnlaget for vurdering i orden er om eleven opptrer i samsvar med §5 (reglar for orden) i denne forskrifta*.*

*Grunnlaget for vurdering i oppførsel er om eleven opptrer i samsvar med § 6 (reglar for oppførsel) i denne forskrifta.*

*Jmfr. Opplæringsforskrifta §9-2* [*Forskrift om grunnskoleopplæringa og den vidaregåande opplæringa (opplæringsforskrifta) - Lovdata*](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-2-formalet-med-og-grunnlaget-for-vurdering-i-orden-og-i-oppforsel/)

**§ 9. Sanksjonar**

*Ved brot på skulereglane kan skulen nytte følgjande sanksjonar:*

1. Anmerkning
2. Endre friminutt med omsyn til tidspunkt og lengd
3. Pålegg om å utføre oppgåver før, under eller etter skuletid
4. Midlertidig ta frå eleven gjenstandar som forstyrrar arbeidsro og opplæring
5. ta frå eleven snus og tobakk
6. ta frå eleven rusmiddel og gjenstandar som nemnt §7 i og j (reglar for oppførsel)
7. bortvise elevar frå undervisning i enkelttimar eller for resten av skuledagen ved alvorleg eller gjentatte brot på reglane [opplæringsloven §13-1](https://lovdata.no/lov/2023-06-09-30/%C2%A713-1)
8. bortvise elevar på 8-10 trinn frå undervisning i inntil 3 dagar ved alvorleg eller gjentekne brot på reglane [opplæringsloven §13-1](https://lovdata.no/lov/2023-06-09-30/%C2%A713-1)
9. bortvise elev frå skuletur eller arrangement
10. vedta midlertidig eller permanent skulebytte i særlege tilfelle, dersom for eksempel oppførsel til eleven går alvorleg ut over tryggleik eller læring til ein eller fleire medelevar, og omsynet til dei andre elevane tilseier det [Opplæringslova §13-2](https://lovdata.no/lov/2023-06-09-30/%C2%A713-2)
11. sette ned karakter i orden og/eller åtferd etter gjentatte regelbrot eller særleg grove enkelthendingar jf. Opplæringsforskrifta

I vurdering av kva sanksjon som er hensiktsmessig, skal det leggast vekt på eleven sin alder og føresetnadane eleven har for å forstå konsekvensar av regelbrotet.

I vurderinga skal det også leggast vekt på eleven si vilje til å rette opp følgjene av regelbrotet. Det skal vere samsvar mellom regelbrot og sanksjon.

***§ 10. Sakshandsaming – framgangsmåten ved bruk av sanksjonar***

1. *Personell og kompetanse*

Rektor treff avgjerd om bruk av sanksjonar. Tilsette på skulen treff avgjerd innanfor ramma av den mynde som rektor har delegert.

Øvrig bortvising blir avgjort av rektor sjølv eller stedfortredar dersom rektor ikkje er til stades på skulen.

1. *Når skulen meiner det er nødvendig med sanksjonar*

Eleven har alltid rett til å uttale seg til den som skal ta avgjerd før det vert avgjort å nytte sanksjonar.

Hending og regelbrot må undersøkast grundig. Skulen skal dokumentere grunnlaget for alvorlege sanksjonar.

1. *Enkeltvedtak*

Ved alvorlege regelbrot der det blir brukt sanksjonar som nemnt i § 9. h, i, j, k skal sakshandsamingsreglane for enkeltvedtak i forvaltningslova nyttast [Lov om behandlingsmåten i forvaltningssaker (forvaltningsloven) - Lovdata](https://lovdata.no/dokument/NL/lov/1967-02-10).

1. *Nærare om bortvising*

Andre hjelpetiltak eller sanksjonar skal vurderast før bortvising blir brukt. Avgjersle om bortvising må formidlast til føresette før iverksetting av tiltak.

Bortvising for resten av dagen kan ikkje iverksettast for elevar på 1-7. trinn dersom skulen ikkje får varsla føresette

1. *Om rusmiddel og gjenstandar som er tatt frå elevar*

Elevar skal hente gjenstandar som dei er mellombels fråteke, på slutten av skuledagen dersom dette er vurdert til eleven sitt beste. Tobakk, snus og alkohol skal overlatast til eleven sine føresette. Ulovlege rusmiddel og gjenstandar skal overlatast til politiet av rektor.

**§ 11. Skadeverk (erstatningsansvar)**

Ved skadeverk på skulen sin eigedom eller utstyr, kan eleven eller føresette bli erstatningsansvarlege. Det same gjeld ved tap av undervisningsmateriell. Erstatningsansvar er begrensa av [skadeerstatningslovens § 1-2](https://lovdata.no/lov/1969-06-13-26/%C2%A71-2).

Eleven kan få anledning til å utbetre skaden sjølv, dersom dette er vurdert til å vere tenleg og til eleven sitt beste.

Dersom elever gjer skadeverk på andre elevar eller tilsette sine eiendelar, er dette som eit privatrettsleg anliggende mellom partane.

**§ 12. Straffbare tilhøve**

 Straffbare tilhøve skal meldast til politiet.

 ***§ 13. Ikraftsetjing***

Denne forskrifta vert sett i kraft 20.03.2025.

Samtidig vert forskrift om ordensreglar fastsett av Kommunestyret i Sula kommune 7. mai 2024 oppheva.